Tiukka äänestys veroprosentista Porin kaupunginhallituksessa – korotusta puoltavat äänet voittivat 6–5

Porin kaupunginhallitus esittää, että Porin kunnallisveroa korotetaan 20,25 prosenttiin. Veroprosentti on tällä hetkellä 19,75. Kaupunginjohtaja Aino-Maija Luukkonen oli esittänyt veroprosentin pitämistä ennallaan. Korottamista esitti Arja Laulainen (sd) Esa J. Wahlmanin (sd), Raisa Rannan (vas) ja Anne Liinamaan (vihr) kannattamana. Äänestyksessä Laulaisen ehdotus voitti äänin 6-5. Sitä kannattivat sosiaalidemokraatit, vasemmisto ja vihreät. Kaupunginjohtajan kannalle asettuivat kokoomus, perussuomalaiset ja keskusta. Lopullisen päätöksen ensi vuoden kunnallisveroprosentista tekee kaupunginvaltuusto marraskuussa.